קודי סמית-מקפי

קודי סמית-מקפי (באנגלית: Kodi Smit-McPhee; נולד ב-13 ביוני 1996) הוא שחקן אוסטרלי. סמית-מקפי נולד ב-13 ביוני 1996 באדלייד, דרום אוסטרליה, הוא בנם של סוניה סמית ואנדי מקפי. אביו הוא שחקן ומתאבק מקצועי לשעבר. אחותו הגדולה היא השחקנית והזמרת סיאנוה סמית-מקפי. בגיל 16, סמית-מקפי אובחן עם דלקת חוליות מקשחת. עקב המצב הוא עיוור בעינו השמאלית. תפקידו הראשון בקולנוע של סמית-מקפי היה ב"רומולוס, אבי", שזיכה אותו בפרס מכון הקולנוע האוסטרלי לשנת 2007 לשחקן הצעיר הטוב ביותר וכן במועמדות לשחקן הטוב ביותר. על הופעתו ב"הדרך", הוא קיבל מועמדות לפרס איגוד מבקרי הקולנוע האמריקאי ומועמדות לפרסי מכון הקולנוע האוסטרלי לשנת 2010 לשחקן הבינלאומי הטוב ביותר. בשנה שלאחר מכן, הוא כיכב בסרט "תן לי להיכנס", ועל כך קיבל מועמדות לפרס איגוד מבקרי הקולנוע האמריקאי לשנת 2010 לשחקן הצעיר הטוב ביותר על הופעתו בסרט. לאחר מכן דיבב סמית-מקפי את התפקיד הראשי של נורמן ב"פארנורמן", סרט אימה קומי מצויר משנת 2012, שהיה מועמד לסרט האנימציה הטוב ביותר בפרס אוסקר לשנת 2013, וכן קיבל מועמדות לפרס באפט"א לקולנוע לשנת 2013 לסרט האנימציה הטוב ביותר. מאוחר יותר באותה שנה, לסמית-מקפי היה תפקיד בסרט "מסע באירופה", שהוצג בבכורה בפסטיבל הסרטים הבין-לאומי בטורונטו 2012. תפקידו הבא הגיע ב"כל המדבר" בתפקיד הראשי של ג'יימס. הוא גם שיחק ב"מדריך הצפרים להכל", שהוקרן בבכורה בפסטיבל הסרטים טרייבקה 2013, ושיחק את בנבוליו בעיבוד קולנועי לרומיאו ויוליה. הוא השתתף בסרט "כוכב הקופים: השחר". בשנת 2013, סמית-מקפי צילם את סרט המדע הבדיוני "הצעירים". הסרט הוקרן בבכורה בפסטיבל הסרטים סאנדנס 2014. זמן קצר לאחר מכן הופיע ב"לאט במערב", שיצא לאקרנים ב-2015. במרץ 2014 לוהק לסדרת הדרמה "גליפולי" בת שבעה הפרקים של ערוץ 9 ששודרה בפברואר ומרץ 2015. בשנת 2016 סמית-מקפי גילם את נייטקרולר ב"אקס-מן: אפוקליפסה" דמות שאת גרסתה הישנה יותר גילם בעבר אלן קאמינג. סמית-מקפי שיחזר את התפקיד ב"אקס-מן: הפניקס האפלה", שיצא לאקרנים ב-2019. ב-2018 הוא גילם ב"אלפא" את הדמות המרכזית קדה, מתבגר מתקופת עידן הקרח האחרון המאלף זאב. בשנת 2021, סמית-מקפי שיחק בסרטה של ג'יין קמפיון "כוחו של הכלב". הסרט הוקרן בבכורה בפסטיבל הסרטים של ונציה, שם הוא זכה לשבחי המבקרים. במרץ 2022, סמית-מקפי הצטרף ל-Disclaimer של אפל TV פלוס של אלפונסו קוארון. באוקטובר 2024, סמית-מקפי לוהק להפקת "השחף" של צ'כוב בלונדון בשנת 2025. קייט בלאנשט וסמית-מקפי יגלמו אמא ובן גם בהפקת "השחף" וגם בסדרה "Disclaimer" של אלפונסו קוארון באפל TV פלוס, אשר תעלה לשידור ב-11 באוקטובר. מדיה וקבצים בנושא קודי סמית-מקפי בוויקישיתוף קודי סמית-מקפי, ברשת החברתית אקס (טוויטר) קודי סמית-מקפי, ברשת החברתית אינסטגרם קודי סמית-מקפי, במסד הנתונים הקולנועיים IMDb (באנגלית) קודי סמית-מקפי, באתר "אידיבי", מאגר הידע העברי לקולנוע ישראלי ועולמי קודי סמית-מקפי, באתר AllMovie (באנגלית) קודי סמית-מקפי, באתר Rotten Tomatoes (באנגלית) קודי סמית-מקפי, באתר Box Office Mojo (באנגלית) קודי סמית-מקפי, באתר Metacritic (באנגלית) קודי סמית-מקפי, במסד הנתונים הקולנועיים KinoPoisk (ברוסית) קודי סמית-מקפי, באתר אפל מיוזיק (באנגלית) קודי סמית-מקפי, באתר סאונדקלאוד (באנגלית) קודי סמית-מקפי, באתר Last.fm (באנגלית) קודי סמית-מקפי, באתר MusicBrainz (באנגלית) קודי סמית-מקפי, באתר Discogs (באנגלית) יעל שוב, ‏איים בזרם: אלו הסרטים הכי טובים שנוצרו על ידי נטפליקס, באתר "Time Out ישראל", 24 בנובמבר 2022 Baz Bamigboye, Emma Corrin And Kodi Smit-McPhee Joining Cate Blanchett’s ‘The Seagull’, Which Soars Onto London Stage In 2025, Deadline, ‏2024-10-04 (באנגלית אמריקאית) אמיר בוגן, הזוכות הגדולות בטקס פרסי ה-SAG: "משחק הדיונון", CODA ו"טד לאסו", באתר ynet, 28 בפברואר 2022